**„ROMGAZ Scholarships”**

**În atenția studenților la zi din anii III şi IV, la specializările Inginerie geologică și în atenția celor care urmează un program de studii universitare de master, la specializarea Geologie aplicată în cadrul Universității Babeș - Bolyai Cluj-Napoca**

**S.N.G.N. ROMGAZ S.A.** demarează programul de burse **„ROMGAZ Scholarships”** derulat în colaborare cu **Universitatea Babeș - Bolyai Cluj-Napoca – Facultatea de Biologie și Geologie.**

În cadrul programului se vor acorda, pe bază de **concurs de dosare și interviu** un număr de 2 **burse.** Sunt eligibili pentru participarea la Concurs studenții/masteranzii care îndeplinesc în mod cumulativ următoarele condiții:

* Studenți/masteranzi de cetățenie română;
* Vârsta maximă 26 de ani;
* Sunt studenți integraliști care frecventează Universității Babeș - Bolyai Cluj-Napoca, la categoriile „buget” sau „cu taxă”, la zi, în anul III sau IV de studii la specializarea Inginerie geologică

 sau

sunt absolvenți de învățământ superior de stat acreditat din România, specializarea Inginerie geologică, Transportul, depozitarea și distribuția hidrocarburilor, Inginerie de petrol și gaze, Inginerie geologică și Transportul, depozitarea și distribuția hidrocarburilor și urmează un program de studii universitare de master la specializarea Geologie aplicată in cadrul Universității Babeș - Bolyai Cluj-Napoca

* nu înregistrează venituri din alte surse (de ex.: contract de muncă sau contract de colaborare), cu excepția veniturilor din burse de excelență/de studii/de merit, burse sociale, pensii alimentare, pensii de urmaș, alocații sociale de stat.

*În situația în care studenții/masteranzii admiși în programul de burse obțin venituri din alte surse, aceștia vor fi nevoiți să renunte la acestea.*

**Concursul se va desfășura în perioada: 23 ianuarie - 16 februarie 2023**

Toţi cei interesați sunt invitați să consulte **Ghidul concursului** care cuprinde toate informațiile necesare privind înscrierea în concurs, documentele necesar a fi înaintate comisiei de analiză a dosarelor și de selecție a candidaților (a se vedea şi anexele la Ghid), dar şi alte detalii referitoare la desfăşurarea programului de burse.

Regulamentul concursului are caracter public și este disponibil pe site-ul <https://www.ubbcluj.ro/ro/studenti/>.

Informații suplimentare se pot obține şi la adresa de e-mail burse@romgaz.ro.

Succes tuturor candidaților!